stanford-oval/wikipedia huggingface dataset:
โรงเรียนมัธยมวัดบึงทองหลาง
ประวัติ

พ.ศ. 2522 ได้ประกาศจัดตั้งโรงเรียนในวันที่ 12 กุมภาพันธ์ 2522 โดยใช้ชื่อว่า โรงเรียนบึงทองหลางพิทยา โดยพระครูพิศาลวิริยคุณ (สิงห์โต ติสฺโส)[ พ.ศ. 2469 - 27 มิถุนายน 2561] เจ้าอาวาสวัดบึงทองหลางในขณะนั้น (พ.ศ. 2501-2547) ได้สืบทอดเจตนารมณ์ของพระครูธรรมสมาจารย์ (หลวงปู่พัก ธมฺมทตฺโต พ.ศ. 2419-2501) อดีตเจ้าอาวาสวัดบึงทองหลาง ที่เป็นผู้จัดหาที่ธรณีสงฆ์ของวัดบึงทองหลาง โดยการมอบที่ดินจำนวน เพื่อจัดสร้างเป็นโรงเรียน ให้กระทรวงศึกษาธิการ ซึ่งในขณะนั้นคุณหญิงบุญเลื่อน เครือตราชู อดีตผู้อำนวยการ โรงเรียนเตรียมอุดมศึกษา ได้เป็นผู้รับมอบ
พ.ศ. 2527 โรงเรียนบึงทองหลางพิทยาได้เปลี่ยนชื่อเป็น โรงเรียนมัธยมวัดบึงทองหลาง และต่อมาภายหลังวัดบึงทองหลางได้เมตตามอบที่ดินให้แก่โรงเรียนเพิ่มเป็น 1 ไร่
พ.ศ. 2546 โรงเรียนได้เข้าโครงการโรงเรียนวิถีพุทธและได้รับเลือกเป็นโรงเรียนต้นแบบวิถีพุทธดีเด่น และได้รับเลือกเป็นโรงเรียนต้นแบบ 1 อำเภอ 1 โรงเรียนในฝัน
ปัจจุบัน โรงเรียนมัธยมวัดบึงทองหลาง มีนักเรียนตั้งแต่ระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6 จัดแผนชั้นเรียนเป็น (ข้อมูลปีการศึกษา 2566)
ชั้นมัธยมศึกษาตอนต้น (ม.1-3) ระดับชั้นละ 9 ห้องเรียน แบ่งแผนการเรียนเป็น
วิทยาศาสตร์-คอมพิวเตอร์
ภาษาอังกฤษเข้มข้น
มัธยมสังคมศาสตร์
ทั่วไป
ศิลปะกรรม (ดนตรีไทย/สากล - นาฏศิลป์)
ชั้นมัธยมศึกษาตอนปลาย (ม.4-6) ระดับชั้นละ 9 ห้องเรียน แบ่งแผนการเรียนเป็น
วิทยาศาสตร์-คณิตศาสตร์
ภาษาอังกฤษ - คณิตศาสตร์
ภาษาญี่ปุ่น
ภาษาจีน
มัธยมสังคมศาสตร์
พลศึกษา
ศิลปกรรม
ธุรกิจเพื่อคนสมัยใหม่
อาคารและสถานที่ภายในบริเวณโรงเรียน > อาคารต่าง ๆ

ปัจจุบัน โรงเรียนมัธยมวัดบึงทองหลางมีอาคารภายในโรงเรียนทั้งสิ้น 5 อาคาร ได้แก่
อาคาร 1-2 มีจำนวน 4 ชั้น ใช้เป็นอาคารเรียน ห้องศูนย์ภาษาต่างประเทศ ห้องคอมพิวเตอร์ ห้องพยาบาล ห้องพระพุทธศาสนา  ห้องโสตทัศนศึกษา  และเป็นที่ตั้งของหน่วยงานต่าง ๆ ของโรงเรียน เช่น สำนักงานผู้อำนวยการ สำนักงานกลุ่มบริหารงานวิชาการ สำนักงานกลุ่มบริหารงานงบประมาณ สำนักงานกลุ่มบริหารงานบุคคล และธนาคารโรงเรียน
อาคาร 4 มีจำนวน 4 ชั้น เป็นที่ตั้งของ ห้องการงานอาชีพ ห้องดนตรีไทย ห้องนาฏศิลป์ และห้องวงโยธวาทิต
อาคาร 3 มีจำนวน 4 ชั้น ใช้เป็นอาคารเรียน  ห้องศูนย์ภาษาไทย ห้องศูนย์คณิตศาสตร์ ห้องคหกรรม และห้องศิลปะ
อาคาร 5 มีจำนวน 4 ชั้น ใช้เป็นอาคารเรียน ห้องศูนย์วิทยาศาสตร์ และห้องสมุด
อาคารและสถานที่ภายในบริเวณโรงเรียน > ลานกิจกรรม

สนามกีฬาโรงเรียน ประกอบด้วย สนามฟุตบอลจำนวน 1 สนาม สนามวอลเล่ย์บอลจำนวน 2 สนามและสนามบาสเก็ตบอลจำนวน 2 สนาม บริเวณหน้าอาคาร 3 และ 4 สนามตะกร้อจำนวน 2 สนาม บริเวณหลังอาคาร 1 สนามฟุตซอลจำนวน 1 สนาม บริเวณหน้าห้องคหกรรม
ลานอเนกประสงค์ มีจำนวน 2 ชั้น เป็นที่ตั้งของหอประชุม (ชั้นล่าง) และห้องกังวารจิต (ชั้นบน)
ลานชมพูพันทิพย์ ตั้งอยู่บริเวณหน้าอาคาร 1 และ 3
รางวัลและเกียรติประวัติ > เกียรติประวัติโรงเรียน

โรงเรียนต้นแบบวิถีพุทธ
โรงเรียนวิถีพุทธดีเด่น (Best Practice)
โรงเรียนคุณธรรมชั้นนำ
โรงเรียนต้นแบบ 1 อำเภอ 1 โรงเรียนในฝัน
ได้รับเลือกเป็นศูนย์พัฒนาคุณภาพวิชาการกลุ่มสาระการเรียนรู้ศิลปะ
โรงเรียนรางวัลชมเชยในการประเมินโรงเรียนพระราชทาน ในปี 2555
โรงเรียนผ่านการประเมินสถานศึกษาพอเพียงในระดับดีเยี่ยม ปี 2555
โรงเรียนผ่านการประเมินจาก สมศ.สมศ. (รอบ 3) ปี 2555
รายนามผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนมัธยมวัดบึงทองหลาง
| รายชื่อ | ระยะเวลาอยู่ในตำแหน่ง |  |
| 1. นายสว่าง แผ้วพลสง | พ.ศ. 2522-พ.ศ. 2527 |  |
| 2. นายอดิสร ใสสุก | พ.ศ. 2527-พ.ศ. 2531 |  |
| 3. นางสุมาลี รัตนปราการ | พ.ศ. 2531-พ.ศ. 2533 |  |
| 4. นายแสงทอง กมลรัตน์ | พ.ศ. 2533-พ.ศ. 2535 |  |
| 5. นายอำนาจ ผิวขำ | พ.ศ. 2535-พ.ศ. 2539 |  |
| 6. นางราณี ใสรัตน์ | พ.ศ. 2539-พ.ศ. 2540 |  |
| 7. นางจิตรา พูลสวัสดิ์ | พ.ศ. 2540-พ.ศ. 2542 |  |
| 8. นายสมเด็จ โภชนจันทร์ | พ.ศ. 2542-พ.ศ. 2544 |  |
| 9. นายรังสี ยังพะกูล | พ.ศ. 2544-พ.ศ. 2545 |  |
| 10. นางทิพย์รัตน์ เด่นดำรงวิทย์ | พ.ศ. 2545-พ.ศ. 2550 |  |
| 11. นายประสิทธ์ ทองเพียรพงษ์ | พ.ศ. 2551-พ.ศ. 2552 |  |
| 12. นายรุจิศักดิ์ นาคพงษ์ | พ.ศ. 2553-พ.ศ. 2555 |  |
| 13. นายกมล บุญประเสริฐ | พ.ศ. 2555-พ.ศ. 2555 |  |
| 14. นางกัญญาพัชญ์  กานต์ภูวนันต์ | พ.ศ. 2556-พ.ศ. 2557 |  |
| 15. นายนิพนธ์ ก้องเวหา | พ.ศ. 2557-พ.ศ. 2560 |  |
| 16. นายประหยัด ทองทา | พ.ศ. 2560-พ.ศ. 2563 |  |
| 17. นายเวียงชัย ราชฤทธิ์ | พ.ศ. 2564-พ.ศ. 2565 |  |
| 18. นายวินัย คำวิเศษ | พ.ศ. 2566-พ.ศ. 2567 |  |
| 19. นายปวิช เรืองวรัชกุล | พ.ศ. 2567-ปัจจุบัน |  |
แหล่งข้อมูลอื่น

นายประธีป สายเสน. (2529). คู่มือนักเรียนและผู้ปกครองโรงเรียนมัธยมวัดบึงทองหลาง, กรมสามัญศึกษา , กรุงเทพมหานคร
ผู้ปฏิบัติหน้าที่สมเด็จพระสังฆราช

| ผู้ปฏิบัติหน้าที่สมเด็จพระสังฆราช |
| --- | --- |
ผู้ดำรงตำแหน่งคนปัจจุบัน ว่าง 
การเรียกขาน: เจ้าพระคุณสมเด็จ
จวน: วัดพระอารามหลวง,วัดราษฎร์
ผู้แต่งตั้ง: พระราชบัญญัติคณะสงฆ์ พ.ศ. 2505
เงินตอบแทน: 30,800 บาท
ผู้ปฏิบัติหน้าที่สมเด็จพระสังฆราช เป็นตำแหน่งรักษาการแทนสมเด็จพระสังฆราช สกลมหาสังฆปริณายก เป็นประธานกรรมการมหาเถรสมาคมโดยตำแหน่ง และใช้อำนาจในตำแหน่งสมเด็จพระสังฆราช สกลมหาสังฆปริณายก บัญชาการคณะสงฆ์ไทย คณะสงฆ์อื่นโดยมหาเถรสมาคมคัดเลือกสมเด็จพระราชาคณะที่อาวุโสสูงสุดโดยสมณศักดิ์ที่สามามรถปฏิบัติหน้าที่ได้แต่งตั้งเป็นผู้ปฏิบัติหน้าที่สมเด็จพระสังฆราช และให้นายกรัฐมนตรีนำความกราบบังคมทูลทราบฝ่าละออธุลีพระบาท ในระหว่างที่ยังไม่ได้สถาปนาสมเด็จพระสังฆราช สกลมหาสังฆปริณายกพระองค์ใหม่ หรือสมเด็จพระสังฆราช สกลมหาสังฆปริณายก พระองค์ปัจจุบัน อยู่ในระหว่างทรงประชวร รักษาพระอาการประชวร ออกบัญชาการคณะสงฆ์ไทย คณะสงฆ์อื่นไม่ได้ หรืออยู่ในระหว่างที่สมเด็จพระสังฆราช สกลมหาสังฆปริณายก ทรงปฏิบัติศาสนากิจในราชกิจในต่างประเทศ ตามพระราชบัญญัติคณะสงฆ์ พ.ศ. 2505
การปฏิบัติหน้าที่สมเด็จพระสังฆราช > เมื่อไม่มีสมเด็จพระสังฆราช

ถ้าไม่มีสมเด็จพระสังฆราช สมเด็จพระราชาคณะที่มีอาวุโสสูงสุดโดยสมณศักดิ์จะปฏิบัติหน้าที่สมเด็จพระสังฆราช จนกว่าจะมีสมเด็จพระสังฆราช ถ้าสมเด็จพระราชาคณะดังกล่าวไม่อาจทำหน้าที่ได้ กรรมการมหาเถรสมาคมจะแต่งตั้งสมเด็จพระราชาคณะรูปอื่นตามลำดับสมณศักดิ์และความสามารถในการทำหน้าที่แทน
การปฏิบัติหน้าที่สมเด็จพระสังฆราช > เมื่อสมเด็จพระสังฆราชไม่อาจปฏิบัติหน้าที่ได้

เมื่อสมเด็จพระสังฆราชไม่อยู่ในประเทศ หรือไม่อาจปฏิบัติหน้าที่ได้ สมเด็จพระสังฆราชจะแต่งตั้งสมเด็จพระราชาคณะรูปหนึ่งรูปใดให้ปฏิบัติหน้าที่แทน
ถ้าไม่ได้แต่งตั้ง หรือผู้ที่ได้รับแต่งตั้งไม่อาจปฏิบัติหน้าที่ได้ สมเด็จพระราชาคณะที่มีอาวุโสสูงสุดโดยสมณศักดิ์จะปฏิบัติหน้าที่สมเด็จพระสังฆราชแทน และถ้าสมเด็จพระราชาคณะดังกล่าวไม่อาจทำหน้าที่ได้ กรรมการมหาเถรสมาคมจะแต่งตั้งสมเด็จพระราชาคณะรูปอื่นตามลำดับสมณศักดิ์และความสามารถในการทำหน้าที่แทน
ผู้ปฏิบัติหน้าที่สมเด็จพระสังฆราชในกรณีข้างต้นนี้ อาจเป็นสมเด็จพระราชาคณะกลุ่มหนึ่งก็ได้ แล้วแต่สมเด็จพระสังฆราช หรือกรรมการมหาเถรสมาคมจะเห็นสมควร คณะผู้ปฏิบัติหน้าที่สมเด็จพระสังฆราชจะดำเนินกิจกรรมตามวิธีการที่ตนเองกำหนด และอาจมีผู้ช่วยหรือที่ปรึกษาด้วย
สมัยสมเด็จพระญาณสังวร (เจริญ สุวฑฺฒโน) > ระหว่างดำรงพระชนม์

สมเด็จพระญาณสังวร สมเด็จพระสังฆราช (เจริญ สุวฑฺฒโน) ประชวรและประทับรักษาพระองค์ ณ โรงพยาบาลจุฬาลงกรณ์ สภากาชาดไทย มาตั้งแต่วันที่ 20 กุมภาพันธ์ พ.ศ. 2545 พระบาทสมเด็จพระปรมินทรมหาภูมิพลอดุลยเดชจึงตราพระราชกำหนดแก้ไขเพิ่มเติมพระราชบัญญัติคณะสงฆ์ พ.ศ. 2505 พ.ศ. 2547 เพื่อเปิดให้มีการแต่งตั้งคณะผู้ปฏิบัติหน้าที่สมเด็จพระสังฆราชได้ โดยประกาศลงในราชกิจจานุเบกษา เมื่อวันที่ 17 กรกฎาคม พ.ศ. 2547
วันที่ 20 กรกฎาคม พ.ศ. 2547 ที่ประชุมมหาเถรสมาคมมีมติเป็นเอกฉันท์ให้แต่งตั้งคณะผู้ปฏิบัติหน้าที่สมเด็จพระสังฆราชเพื่อบริหารกิจการคณะสงฆ์แทนสมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน) ประชวรและประทับรักษาพระองค์ ณ โรงพยาบาลจุฬาลงกรณ์ สภากาชาดไทย ประกอบด้วยสมเด็จพระราชาคณะ 7 รูป จากพระอาราม 7 แห่ง ทั้งมหานิกายและธรรมยุติกนิกาย ครั้งนั้น มอบหมายให้ สมเด็จพระพุฒาจารย์ (เกี่ยว อุปเสโณ) ในฐานะมีอาวุโสสูงสุดโดยสมณศักดิ์ และสามารถปฏิบัติหน้าที่ได้ เป็นประธาน
สมัยสมเด็จพระญาณสังวร (เจริญ สุวฑฺฒโน) > ยุคคณะผู้ปฏิบัติหน้าที่สมเด็จพระสังฆราช ตามพระราชกำหนดแก้ไขเพิ่มเติมพระราชบัญญัติคณะสงฆ์ พ.ศ. 2505 พ.ศ. 2547 > ประธานคณะผู้ปฏิบัติหน้าที่สมเด็จพระสังฆราช

| ชื่อ | วัด | นิกาย | วาระ> เริ่ม | วาระ> สิ้นสุด | วาระ> สาเหตุของการสิ้นสุด |
| --- | --- | --- | --- | --- | --- |
| สมเด็จพระพุฒาจารย์ (เกี่ยว อุปเสโณ) | วัดสระเกศราชวรมหาวิหาร | มหานิกาย | พ.ศ. 2547 | พ.ศ. 2556 | มรณภาพ |
| สมเด็จพระมหารัชมังคลาจารย์ (ช่วง วรปุญฺโญ) | วัดปากน้ำ ภาษีเจริญ | มหานิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
สมัยสมเด็จพระญาณสังวร (เจริญ สุวฑฺฒโน) > ยุคคณะผู้ปฏิบัติหน้าที่สมเด็จพระสังฆราช ตามพระราชกำหนดแก้ไขเพิ่มเติมพระราชบัญญัติคณะสงฆ์ พ.ศ. 2505 พ.ศ. 2547 > สมาชิกคณะผู้ปฏิบัติหน้าที่สมเด็จพระสังฆราช

| ชื่อ | วัด | นิกาย | วาระ> เริ่ม | วาระ> สิ้นสุด | วาระ> สาเหตุของการสิ้นสุด |
| --- | --- | --- | --- | --- | --- |
| สมเด็จพระพุทธชินวงศ์ (ประจวบ กนฺตจาโร) | วัดมกุฏกษัตริยารามราชวรวิหาร | ธรรมยุติกนิกาย | พ.ศ. 2547 | พ.ศ. 2550 | มรณภาพ |
| สมเด็จพระญาณวโรดม (ประยูร สนฺตงฺกุโร) | วัดเทพศิรินทราวาสราชวรวิหาร | ธรรมยุติกนิกาย | พ.ศ. 2547 | พ.ศ. 2552 | มรณภาพ |
| สมเด็จพระพุทธโฆษาจารย์ (พุฒ สุวฑฺฒโน) | วัดสุวรรณารามราชวรวิหาร | มหานิกาย | พ.ศ. 2547 | พ.ศ. 2553 | มรณภาพ |
| สมเด็จพระมหาธีราจารย์ (นิยม ฐานิสฺสโร) | วัดชนะสงครามราชวรมหาวิหาร | มหานิกาย | พ.ศ. 2547 | พ.ศ. 2554 | มรณภาพ |
| สมเด็จพระมหาวีรวงศ์ (มานิต ถาวโร) | วัดสัมพันธวงศารามวรวิหาร | ธรรมยุติกนิกาย | พ.ศ. 2547 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
| สมเด็จพระมหามุนีวงศ์ (อัมพร อมฺพโร) | วัดราชบพิธสถิตมหาสีมารามราชวรวิหาร | ธรรมยุติกนิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
| สมเด็จพระวันรัต (จุนท์ พฺรหฺมคุตฺโต) | วัดบวรนิเวศราชวรวิหาร | ธรรมยุติกนิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
| สมเด็จพระธีรญาณมุนี (สมชาย วรชาโย) | วัดเทพศิรินทราวาสราชวรวิหาร | ธรรมยุติกนิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
| สมเด็จพระพุทธโฆษาจารย์ (วีระ ภทฺทจารี) | วัดสุทัศนเทพวรารามราชวรมหาวิหาร | มหานิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
| สมเด็จพระพุทธชินวงศ์ (สมศักดิ์ อุปสโม) | วัดพิชยญาติการามวรวิหาร | มหานิกาย | พ.ศ. 2556 | 25 ตุลาคม พ.ศ. 2556 | สมเด็จพระสังฆราชสิ้นพระชนม์ |
สมัยสมเด็จพระญาณสังวร (เจริญ สุวฑฺฒโน) > หลังสิ้นพระชนม์

สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน) สิ้นพระชนม์เมื่อวันที่ 24 ตุลาคม พ.ศ. 2556 คณะผู้ปฏิบัติหน้าที่สมเด็จพระสังฆราชจึงสิ้นสุดลงในวันรุ่งขึ้น ระหว่างที่ยังไม่มีการตั้งสมเด็จพระสังฆราชพระองค์ใหม่ สมเด็จพระมหารัชมังคลาจารย์ (ช่วง วรปุญฺโญ) วัดปากน้ำภาษีเจริญ กรุงเทพมหานคร ซึ่งเป็นสมเด็จพระราชาคณะที่มีอาวุโสสูงสุดโดยสมณศักดิ์และสามารถปฏิบัติหน้าที่ได้ ได้เป็นผู้ปฏิบัติหน้าที่สมเด็จพระสังฆราชตั้งแต่วันที่ 3 มกราคม พ.ศ. 2557
ปางประทานเอหิภิกขุ

พระพุทธรูปปางประทานเอหิภิกขุ
ปางประทานเอหิภิกขุ เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายวางหงายบนพระเพลา (ตัก) พระหัตถ์ขวายกตั้งขึ้น ฝ่าพระหัตถ์แบ นิ้วพระหัตถ์งองุ้มลงเล็กน้อย
ประวัติ

เมื่อครั้งที่พระพุทธเจ้าทรงแสดงปฐมเทศนาโปรดปัจจวัคคีย์เสร็จแล้ว โกณฑัญญพราหมณ์ได้ดวงตาเห็นธรรม เป็นพระโสดาบันบุคคลและทูลขออุปสมบท พระพุทธองค์ทรงอนุญาตให้โกณฑัญญพราหมณ์เป็นภิกษุด้วยพระวาจา ความว่า "เธอจงเป็นภิกษุมาเถิด ธรรมอันเรากล่าวดีแล้ว เธอจงประพฤติพรหมจรรย์ เพื่อทำที่สุดแห่งทุกข์โดยชอบเถิด" ซึ่งถือเป็นการบวชด้วยวิธีเอหิภิกขุอุปสัมปทา เป็นครั้งแรกในพระพุทธศาสนา และได้เรียกวันนี้ว่าวันอาสาฬหบูชา หรือ วันเพ็ญขึ้น 15 ค่ำ เดือน 8 นี้ คือ  ซึ่งทำให้เกิดเหตุการณ์สำคัญ 3 ประการได้แก่ 1. พระพุทธองค์ทรงแสดงธัมมจักกัปปวัตนสูตร 2. มีพระอริยสงฆ์องค์แรกในพระพุทธศาสนา 3. พระรัตนตรัย คือ พระพุทธ พระธรรม พระสงฆ์ บังเกิดขึ้นครบองค์สามเป็นครั้งแรก
ความเชื่อและคตินิยม

พระพุทธรูปประจำรัชกาลสมเด็จพระรามาธิบดีที่ ๑ (พระเจ้าอู่ทอง)
มาสค์ไรเดอร์ดับเบิล & มาสค์ไรเดอร์ดีเคด มูฟวี่ไทเซ็น 2010

มาสค์ไรเดอร์ดับเบิล & มาสค์ไรเดอร์ดีเคด มูฟวี่ไทเซ็น 2010 หรือในชื่อภาษาญี่ปุ่นคือ มาสค์ไรเดอร์ x มาสค์ไรเดอร์ ดับเบิล & ดีเคด มูวี่ไทเซ็น 2010 (ญี่ปุ่น: 仮面ライダー×仮面ライダー W（ダブル）＆ディケイド MOVIE大戦2010; โรมาจิ: Kamen Raidā tai Kamen Raidā: Daburu ando Dikeido Mūbī Taisen Nisenjū) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิลและมาสค์ไรเดอร์ดีเคดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 12 ธันวาคม ค.ศ. 2009
ในประเทศไทยได้ถูกผลิตในสื่อวีซีดีและดีวีดีถึง 2 ครั้งด้วยกันครั้งแรกคือดรีมวิชันใช้ชื่อว่า มาสค์ไรเดอร์ X มาสค์ไรเดอร์ ดับเบิ้ล & เดเค็ท เดอะมูฟวี่ 2010 และครั้งที่ 2 ดรีมเอกเพรส DEX ได้ใช้ชื่อว่า มาสค์ไรเดอร์ดับเบิล & มาสค์ไรเดอร์ดีเคด มูฟวี่ไทเซ็น 2010 ซึ่งเวอร์ชันที่ DEX ซื่อคือเวอร์ชันไดเรกเตอร์คัท
เนื้อเรื่อง > มาสค์ไรเดอร์ดีเคด ~บทอวสาน~

เนื้อหาต่อจากตอนสุดท้ายของทีวีซีรีส์มาสค์ไรเดอร์ดีเคดเมื่อสึคาสะได้ทำผิดพลาดจากการช่วยโลกมิติคู่ขนานทำให้โลกคู่ขนานทั้งหมดเริ่มจะถูกทำลายลงไป ทำให้สึคาสะกลายเป็นผู้ทำลายโลกตามคำทำนายของนารุทาคิ นัตสึมิกับยูสึเกะเพื่อนร่วมเดินทางของสึคาสะได้เป็นผู้นำกลุ่มกำจัดดีเคดและรวมรวมเหล่าไรเดอร์ทั้งหมดในโลกเพื่อที่จะกำจัดดีเคด อีกทั้งได้ปรากฏตัวองค์กรร้ายที่ชื่อว่าซูเปอร์ช็อคเกอร์ผู้อยู่เบื้องหลังทำลายโลก สึคาสะที่กลายเป็นผู้ทำลายโลกจะทำให้กลับมากลายเป็นคนเดิมหรือไม่
เนื้อเรื่อง > มาสค์ไรเดอร์ดับเบิล ~บีกินส์ไนท์~

เนื้อหาจุดเริ่มต้นของมาสค์ไรเดอร์ดับเบิล จะเกิดอะไรขึ้นเมื่อนารุมิ โชคิจิผู้เป็นต้นแบบในการเป็นนักสืบของโชทาโร่และเป็นหัวหน้าของโชทาโร่ ได้กลับมาอีกครั้งเป็นมาสค์ไรเดอร์สคัลแต่กลับกลายเป็นศัตรูของโชทาโร่แทน เรื่องราวของเรื่องนี้คือจุดเริ่มต้นของมาสค์ไรเดอร์ดับเบิล
เนื้อเรื่อง > MOVIE ไทเซ็น 2010

ไรเดอร์ดับเบิล,ดีเคด และเฮเซไรเดอร์ทั้ง 9 ได้ร่วมมือกันกำจัดยานรบขนาดยักษ์ของซุปเปอร์ช็อกเกอร์โดยใช้ไฟนอลฟอร์มไรด์ All rider ของดีเคด ร่วมถึงการต่อกรศัตรูที่แข็งแกร่งอย่างอัลติเมท D ด้วย พวกเขาจะสามารถช่วยโลกได้หรือไม่
มาสค์ไรเดอร์ที่ปรากฏตัว > มาสค์ไรเดอร์ดีเคด เกคิโจไท

ส่วนสูง: 192 ซม.
น้ำหนัก: 83 กก.
พลังหมัด: 5 ตัน
พลังเตะ: 10 ตัน
พลังกระโดด: 30 เมตร
ความเร็วในการวิ่ง: 100 เมตร / 5 วินาที
มาสค์ไรเดอร์ที่ปรากฏตัว > มาสค์ไรเดอร์คิบาระ

ส่วนสูง: 175 ซม.
น้ำหนัก: 60 กก.
พลังหมัด: 3 ตัน
พลังเตะ: 10 ตัน
พลังกระโดด: 70 เมตร
ความเร็วในการวิ่ง: 100 เมตร / 7 วินาที
มาสค์ไรเดอร์ที่ปรากฏตัว > มาสค์ไรเดอร์สคัล

ส่วนสูง: 205 ซม.
น้ำหนัก: 110 กก.
พลังหมัด: 2 ตัน
พลังเตะ: 6.5 ตัน
พลังกระโดด: 45 เมตร
ความเร็วในการวิ่ง: 100 เมตร / 6.3 วินาที
ร่างแปลงของ นารุมิ โซคิจิ ที่ใช้ ลอสต์ไดรเวอร์ และ สคัลเมมโมรี่ ในการแปลงร่าง ถนัดการต่อสู้ด้วยมือเปล่า มีอาวุธหลักคือปืน สคัลแม็กนั่ม ด้วยความที่โซคิจิมีทักษะการต่อสู้สูงเป็นทุนเดิมอยู่แล้ว ชุดเกราะนี้จึงเพิ่มประสิทธิภาพให้ร่างกายเขายิ่งขึ้น นอกจากนี้ ด้วยพลังของสกัลเมมโมรี่ จึงทำให้มาสไรเดอร์สกัลอยู่ในสภาพกึ่งอมตะ ต่อให้ถูกโดพันท์โจมตีไปมากแค่ไหน ตัวชุดเกราะ ก็จะฟื้นฟูบาดแผลให้จนไร้การบาดเจ็บ
ปีศาจที่ปรากฏตัว > โดพันท์

ส่วนสูง: 225 ซม.
น้ำหนัก: 100 กก.
ส่วนสูง: 178 ซม.
น้ำหนัก: 70 กก.
เพลงประกอบ

Stay the Ride Alive ร้องโดย Gackt
แหล่งข้อมูลอื่น

เวปไซต์อย่างเป็นทางการ
ปางสนเข็ม

พระพุทธรูปปางสนเข็ม ณ วัดพระปฐมเจดีย์ราชวรมหาวิหาร
ปางสนเข็ม เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ทั้งสองข้างยกขึ้นเสมอพระอุระ (อก) พระหัตถ์ซ้ายอยู่ในพระอิริยาบถจับเข็ม พระหัตถ์ขวาจับเส้นด้าย เป็นกิริยาสนเข็ม
ประวัติ

ในครั้งหนึ่งเมื่อพระจีวรของพระอนุรุทธเถระเก่ามาก ท่านจึงแสวงหาผ้าบังสุกุลเพื่อมาทำจีวร พระเถระพบผ้า 3 ผืนที่กองหยากเยื่อจึงเก็บมา ในสมัยโบราณการทำจีวรต้องตัดเย็บและย้อมเอง พระสงฆ์ทั้งหลายจึงมาช่วยกันอย่างพร้อมเพรียงแบ่งหน้าที่กันทำตามความเหมาะสม พระพุทธเจ้าทรงช่วยร้อยด้ายเข้าในบ่วงเข็ม (สนเข็ม) เมื่อพระรูปใดด้ายหมดก็ส่งเข็มถวาย พระพุทธองค์ก็ทรงสนเข็มประทาน จนการเย็บจีวรสำเร็จเรียบร้อยด้วยดี
ความเชื่อและคตินิยม

เป็นพระพุทธรูปประจำปีมะเมีย
เป็นพระพุทธรูปประจำรัชกาลสมเด็จพระมหินทราธิราช
บารุน ซอบติ

| บารุน ซอบติ Barun Sobti |
| --- | --- |

เกิด:  (1984-08-21) 21 สิงหาคม ค.ศ. 1984 (40 ปี) เดลี, ประเทศอินเดีย
สัญชาติ: ชาวอินเดีย
ศิษย์เก่า: มหาวิทยาลัยเดลี
อาชีพ: นักแสดง นายแบบ
ปีปฏิบัติงาน: 2009-ปัจจุบัน
คู่สมรส: ปรัศมีน มันจันทรา  (m.2010)
บารุน ซอบติ (อังกฤษ: Barun Sobti เกิดเมื่อวันที่ 21 สิงหาคม ค.ศ. 1984) เป็นนักแสดงชายชาวอินเดีย มีชื่อเสียงจากการรับบทเป็นพระเอกนำจากละครโทรทัศน์เรื่อง Iss Pyaar Ko Kya Naam Doon? แผนรักลวงใจ.
นอกจากนั้นเขายังมีผลงานเด่นทางด้านละครโทรทัศน์อีก เช่นเรื่อง Shraddha, Dill Mill Gayye, Baat Hamari Pakki Hai 
ซึ่งในปัจจุบันเขากลับมารับบทนำอีกครั้งในละครโทรทัศน์เรื่อง Iss Pyaar Ko Kya Naam Doon? 3 (แผนรักลวงใจ ภาค 3)
เขามีผลงานเด่นจากการแสดงภาพยนตร์ เช่น Main Aur Mr. Riight, Tu Hai Mera Sunday, Tanhaiyan, The Great Indian Dysfunctional Family, Dry Dreams (2015)
ประวัติ

บารุน ซอบติ เขาสมรสกับภรรยาเป็นที่เรียบร้อยแล้ว เขาเริ่มเข้าสู่วงการตั้งแต่ปี 2009 และมีผลงานที่สร้างชื่อจนเป็นนักแสดงยอดนิยมแห่งอินเดีย ในบท ‘อาร์นาฟ’ จากเรื่อง “แผนรักลวงใจ” ที่กำลังออกอากาศอยู่ทางช่อง8 ในประเทศไทย ภายใต้บทบาทของนักธุรกิจแสนเย็นชา สายตาฟาดฟันกับนางเอก ‘ซานายา ไอรานี’ อยู่ตลอดเวลา และหลังจากซีรีส์เรื่องนี้ออกอากาศไปตั้งแต่วันแรก เรตติ้งที่อินเดียก็พุ่งสู่อันดับ1 ทำให้บารุนได้งานโฆษณาตามมาไม่ขาดสาย รวมทั้งรางวัลการันตีอีกมากมาย จนได้รับโอกาสไปเป็นนักแสดงชั้นนำบอลลีวูดในเวลาต่อมา
ผลงานด้านการแสดง > ละครโทรทัศน์

| ปี | ชื่อเรื่องในภาษาอังกฤษ | ชื่อเรื่องในภาษาไทย | รับบท | ออกอากาศช่อง | หมายเหตุ |
| --- | --- | --- | --- | --- | --- |
| 2009–2010 | Shraddha |  | Swayam Khurana | Star Plus | Debut |
| 2010 | Dill Mill Gayye |  | Raj Singh | Star One | Cameo |
| 2010–2011 | Baat Hamari Pakki Hai |  | Shravan Jaiswal | Sony TV |  |
| 2011–2012 | Iss Pyaar Ko Kya Naam Doon? | แผนรักลวงใจ | Arnav Singh Raizada | Star Plus |  |
| 2017 | Iss Pyaar Ko Kya Naam Doon? 3 |  | Advay Singh Raizada | Star Plus |  |
ผลงานด้านการแสดง > ละครทางเว็บไซต์

| ปี | เรื่อง | รับบท | ออกทางเว็บ | หมายเหตุ |
| --- | --- | --- | --- | --- |
| 2017 | Tanhaiyan | Haider Ali Khan | Hotstar |  |
| 2018 | The Great Indian Dysfunctional Family | Samar Ranaut | ALT Balaji |  |
| 2018 | Asura | Nikhil Nair | Voot |  |
|  | Derma | Anthony | Voot |  |
รางวัลและการเสนอชื่อเข้าชิง

| ปี | รางวัล | สาขา | จากเรื่อง | ผลการตัดสิน | อ้างอิง |
| --- | --- | --- | --- | --- | --- |
| 2011 | รางวัลสตาร์กิลด์อวอร์ดส์ | ส าขานักแสดงนำชายยอดเยี่ยม | Baat Hamari Pakki Hai | เสนอชื่อเข้าชิง |  |
| 2012 | รางวัลขวัญใจมหาชนในอินเดีย | นักแสดงชายยอดนิยม | Iss Pyaar Ko Kya Naam Doon? | ชนะ |  |
| 2012 | รางวัลขวัญใจมหาชนในอินเดีย | Favorite On-screen Jodi (กับ ซานายา ไอรานี) | Iss Pyaar Ko Kya Naam Doon? | ชนะ |  |
| 2012 | รางวัลอินเดียนเทเลวิชันอะคาเดมีอวอร์ดส์ | สาขานักแสดงชายยอดนิยม | Iss Pyaar Ko Kya Naam Doon? | ชนะ |  |
| 2012 | รางวัลอินเดียนเทลลีอวอร์ดส์ | รางวัลอินเดียนเทลลีอวอร์ดส์ พระเอกนางเอกยอดนิยมแห่งปี (กับ ซานายา ไอรานี) | Iss Pyaar Ko Kya Naam Doon? | ชนะ |  |
| 2012 | รางวัลอินเดียนเทลลีอวอร์ดส์ | รางวัลอินเดียนเทลลีอวอร์ดส์ ละครโทรทัศน์ยอดนิยมแห่งปี | Iss Pyaar Ko Kya Naam Doon? | เสนอชื่อเข้าชิง |  |
| 2017 | รางวัลอินเดียนเทเลวิชันอะคาเดมีอวอร์ดส์ | สาขานักแสดงชายยอดนิยม | Iss Pyaar Ko Kya Naam Doon 3 | เสนอชื่อเข้าชิง |  |
แหล่งข้อมูลอื่น

บารุน ซอบติ ที่อินเทอร์เน็ตมูวีเดตาเบส
บารุน ซอบติ ที่เอกซ์ (ทวิตเตอร์)
BollywoodHungama
ท็อปนิวส์

| --- | --- |
ชื่ออื่น: ท็อปทีวี
รูปแบบ: ช่องโทรทัศน์ที่ไม่ใช้คลื่นความถี่
ประเทศ:  ไทย
พื้นที่แพร่ภาพ: ประเทศไทย
คำขวัญ: ข่าวจริง เพื่อสังคมที่ดีกว่า
สำนักงานใหญ่: 333 หมู่ 4 ธนาซิตี้ ตำบลบางโฉลง อำเภอบางพลี จังหวัดสมุทรปราการ 10540
แบบรายการ
ภาษา: ไทย
ระบบภาพ: 576i (เอสดีทีวี; ทีวีดิจิทัลและทีวีดาวเทียม) 1080p (เอชดีทีวี; ออนไลน์)
ความเป็นเจ้าของ
เจ้าของ: บริษัท ท็อปนิวส์ ดิจิตัล มีเดีย จำกัด
บุคลากรหลัก: ตระกูล วินิจนัยภาค ประธานที่ปรึกษา
ประวัติ
ก่อตั้ง: 18 ธันวาคม 2563 (2563-12-18)  โดย สนธิญาณ ชื่นฤทัยในธรรม
เริ่มออกอากาศ: ระบบดาวเทียม (ช่อง 77): 1 กุมภาพันธ์ พ.ศ. 2564 (4 ปี) ระบบดาวเทียมเคเบิลทีวีและดิจิทัล (ช่อง 18): 18 กันยายน พ.ศ. 2566 (1 ปี)
แทนที่: ระบบดาวเทียม (ช่อง 77): TVD 10 (เช่าสัญญาณ)
ลิงก์
เว็บไซต์: topnews.co.th
ออกอากาศ

ภาคพื้นดิน
ดิจิทัล: ช่อง 18 (มักซ์#4 ไทยพีบีเอส)
ทีวีดาวเทียม
ดาวเทียม/เคเบิล: ช่อง 18, 77
สื่อสตรีมมิง
กล่องอินเทอร์เน็ต (IPTV): ช่อง 18
แอปพลิเคชัน: TOP NEWS บน iOS และ Android
 
ท็อปนิวส์ (อังกฤษ: TOP NEWS) เป็นสถานีโทรทัศน์ภาคพื้นดินระบบดิจิทัล ผ่านดาวเทียม เคเบิลทีวี และสำนักข่าวผ่านสื่อทุกช่องทางในประเทศไทย ดำเนินการโดย บริษัท ท็อปนิวส์ ดิจิตัล มีเดีย จำกัด ซึ่งก่อตั้งโดยสนธิญาณ ชื่นฤทัยในธรรม หนึ่งในแกนนำ กปปส. และประกอบด้วยนักข่าวหลายคนที่ลาออกจากเนชั่นทีวีเมื่อเดือนพฤศจิกายน พ.ศ. 2563 ทางช่องมักถูกโจมตีด้านการนำเสนอข่าวสาร แต่ทางช่องยืนยันว่าเสนอความจริงในทุกด้านที่จะ "นำไปสู่การปกป้อง 3 สถาบันหลักของประเทศ"
ท็อปนิวส์ก่อตั้งในชื่อ ท็อปทีวี เมื่อเดือนธันวาคม พ.ศ. 2563 ก่อนจะเปลี่ยนมาใช้ชื่อปัจจุบันหลังเข้าสู่ พ.ศ. 2564 ระหว่างนี้พวกเขาเจรจากับสถานีโทรทัศน์ภาคพื้นดินระบบดิจิทัลหลากหลายช่องแต่ไม่สำเร็จ จึงเปิดตัวเป็นสถานีโทรทัศน์ผ่านดาวเทียมในกลางเดือนมกราคม และเริ่มออกอากาศครั้งแรกเมื่อวันที่ 1 กุมภาพันธ์ ออกอากาศโดยการเชื่อมสัญญาณที่เช่าจากช่องทีวีดี 10 ของทีวีไดเร็ค ในกล่องรับสัญญาณพีเอสไอ ช่องหมายเลข 77 เป็นหลัก และออกอากาศคู่ขนานในสื่อสังคมอีกจำนวนหนึ่ง ต่อมาท็อปนิวส์ได้ทำการเปลี่ยนหมายเลขเป็น 210
และในเดือนกันยายน พ.ศ. 2566 เจเคเอ็นได้ทำข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์ เพื่อให้ท็อปนิวส์ย้ายการออกอากาศรายการทั้งหมดไปอยู่ที่ช่องเจเคเอ็น 18 ก่อนหน้านี้ท็อปนิวส์ตัดสินใจยุติการออกอากาศในระบบดาวเทียมและเคเบิ้ลทีวี ที่เช่าสัญญาณช่อง ทีวีดี 10 ในสิ้นเดือนกันยายน พ.ศ. 2566 ตอนนี้ยังมีการออกอากาศต่อไปตามปกติ แต่จะเป็นการออกอากาศรายการแนะนำสินค้า และรายการข่าวของท็อปนิวส์(รีรัน)แทน
ประวัติ > ออกจากเนชั่น

ในการประท้วงขับไล่รัฐบาลพลเอก ประยุทธ์ จันทร์โอชา เมื่อเดือนสิงหาคม พ.ศ. 2563 พบผู้สื่อข่าวของเนชั่นทีวีปกปิดสังกัดและแอบอ้างช่องอื่นในการสัมภาษณ์ผู้ชุมนุม ซึ่งเนชั่นยอมรับว่าเป็นความจริงเนื่องจากถูกกดดันในการทำหน้าที่ในฐานะสื่อที่ถูกผู้ชุมนุมมองว่าลำเอียงอย่างสุดโต่ง จากการนำเสนอข่าวสารเพื่อด้อยค่ากลุ่มผู้ชุมนุมของบุคลากรกลุ่มหนึ่งในเนชั่นทีวี จึงเกิดการดำเนินกิจกรรมของผู้บริโภคเป็นกระแสในทวิตเตอร์ด้วยแฮชแท็ก #แบนสปอนเซอร์เนชั่น เพื่อตัดรายได้และกดดันให้เนชั่นเปลี่ยนแปลงแนวทางการนำเสนอข่าว จึงเริ่มมีผู้สนับสนุนถอนออกจากเนชั่นไป ส่งผลกระทบต่อการหารายได้ของเครือเนชั่นอย่างมาก
จากผลดังกล่าวส่งผลให้เครือเนชั่นต้องปฏิรูปองค์กรในช่วงเดือนพฤศจิกายน เพื่อป้องกันการดำเนินกิจกรรมของผู้บริโภคในอนาคต โดยเริ่มจากการแต่งตั้ง อดิศักดิ์ ลิมปรุ่งพัฒนกิจ ซึ่งมีอุดมการณ์ทางการเมืองที่ขัดแย้งกับบุคลากรกลุ่มหนึ่ง มาเป็นผู้อำนวยการใหญ่ของเนชั่นทีวี ทำให้กลุ่มบุคลากรดังกล่าวลาออกจากเครือเนชั่นไป โดยเริ่มจากสนธิญาณ ที่ไปเคลื่อนไหวในสถาบันทิศทางไทยที่ตนก่อตั้งก่อนหน้านี้ ตามด้วยฉัตรชัย ภู่โคกหวาย กรรมการผู้จัดการของเนชั่น บรอดแคสติ้ง คอร์ปอเรชั่น (บริษัทในเครือเนชั่น), สันติสุข มะโรงศรี, อัญชะลี ไพรีรัก, สถาพร เกื้อสกุล, อุบลรัตน์ เถาว์น้อย, วรเทพ สุวัฒนพิมพ์, ธีระ ธัญไพบูลย์, กนก รัตน์วงศ์สกุล และ ลักขณา รัตน์วงศ์สกุล
มีการคาดการณ์ว่าบุคลากรดังกล่าวจะไปจัดรายการที่ช่องนิว 18 (ปัจจุบันคือเจเคเอ็น 18) และเริ่มงานในวันที่ 1 ธันวาคม แต่สุดท้ายผังรายการของนิว 18 ในช่วงเดือนธันวาคม พ.ศ. 2563 ก็ยังคงเป็นรูปแบบเดิม ต่อมากนกชี้แจงว่าวันดังกล่าวกลุ่มของตนยังไม่ได้เริ่มงาน และสันติสุขได้ชี้แจงเพิ่มว่าไม่ได้เจรจากับช่องนิวส์วันตามข่าวลืออีกข่าวหนึ่ง แต่มีการเจรจากับสถานีโทรทัศน์ 4 ช่อง และมีกระแสข่าวอีกว่ากลุ่มดังกล่าวจะไปร่วมงานที่ช่อง 9 เอ็มคอตเอชดี ตามคำชวนของบุคคลภายในรัฐบาล ทำให้สหภาพแรงงานรัฐวิสาหกิจของ บมจ.อสมท เตรียมคัดค้าน แต่อัญชะลีปฏิเสธข่าวลือดังกล่าว
ต่อมาเมื่อวันที่ 4 ธันวาคม กลุ่มดังกล่าวประกาศว่าได้สถานีโทรทัศน์เรียบร้อยแล้ว และให้รอฟังสนธิญาณแถลง โดยในวันที่ 8 ธันวาคม มีข่าวว่าผู้บริหารช่องนิว 18 ได้ขายใบอนุญาตให้กลุ่มดังกล่าวไปบริหาร และสั่งซื้อโฆษณาจากบริษัทที่มีชื่อเสียงประมาณ 6-7 บริษัท ซึ่งจะทำรายได้รวมกว่า 800 ล้านบาท และเชื่อว่าจะไม่ได้รับผลกระทบจากการดำเนินกิจกรรมของผู้บริโภค โดยเริ่มบริหารในวันที่ 21 ธันวาคม แต่เสริมสุข กษิติประดิษฐ์ บรรณาธิการบริหารข่าวของนิว 18 ในขณะนั้นปฏิเสธ เช่นเดียวกับอัญชะลีที่ต่อมาเลื่อนการเปิดตัวทีมข่าวของตนไปเป็นช่วงเดือนมกราคม พ.ศ. 2564
ประวัติ > ท็อปทีวี

วันที่ 16 ธันวาคม พ.ศ. 2563 สนธิญาณกล่าวว่า ในเดือนมกราคม พ.ศ. 2564 จะเปิดตัวทีมงานฝ่ายข่าวของตนในนาม ท็อปทีวี (อังกฤษ: TOP TV) โดยระหว่างนี้ได้เปิดเพจเฟซบุ๊ก Top News Live ไปก่อน และจดทะเบียนจัดตั้ง บริษัท ท็อปนิวส์ ดิจิทัล มีเดีย จำกัด เมื่อวันที่ 18 ธันวาคม พ.ศ. 2563 ด้วยทุนจดทะเบียน 1,000,000 บาท เพื่อประกอบกิจการของทีมข่าวท็อปทีวี โดยมีสนธิญาณ, ฉัตรชัย และลักขณา เป็นกรรมการ ทั้งนี้ วอยซ์ทีวีได้มีบทวิเคราะห์ออกมาว่า "TOP" ในที่นี้มาจากชื่อเล่นของบุคลากรในทีมข่าว 3 คน คือ T มาจาก "ต้อย" (สนธิญาณ), O มาจาก "อุ๋ย" (ฉัตรชัย) และ P มาจาก "ปอง" (อัญชะลี) อย่างไรก็ตาม ท็อปทีวีเองก็ได้นิยามคำว่า TOP ว่ามาจากสโลแกนของตนคือ "The Truth of Power" ซึ่งแปลว่า "ความจริงของพลัง"